Οι αφηγηματικές δεξιότητες δίγλωσσων ρωσο-ελληνόφωνων ενηλίκων με τόπο διαμονής την Αμερική και την Ελλάδα στο επίπεδο της μικροδομής και της μακροδομής
Creators: name: Τιφτίκογλου, Χαράλαμπος Ιορδάνη
Publisher: name: Aristotle University of Thessaloniki
Year: 2022
Subjects: subject: Γλωσσολογία
subject: Διγλωσσία
subject: Αξιολόγηση αφηγήσεων
subject: Linguistics
subject: FOS: Languages and literature
subject: Bilingualism
subject: Narrative assessment

description: Σκοπός της παρούσας έρευνας είναι η διερεύνηση και η αξιολόγηση των αφηγηματικών δεξιοτήτων δύο δίγλωσσων ομάδων, οι οποίες αποτελούνται από ρωσο-ελληνόφωνους ομιλητές που κατοικούν στις Ηνωμένες Πολιτείες της Αμερικής και την Ελλάδα αντίστοιχα. Στο πλαίσιο αυτό, επιχειρούμε να διερευνήσουμε τον τρόπο με τον οποίο επηρεάζει η διγλωσσία τις αφηγηματικές δεξιότητες δύο ενήλικων δίγλωσσων ομάδων στο επίπεδο της μικροδομής και της μακροδομής σε σύγκριση με μια ομάδα μονόγλωσσων ενηλίκων. Στις δύο δίγλωσσες ομάδες χορηγήθηκε δοκιμασία συμπλήρωσης κενών, η οποία χρησιμοποιήθηκε ως μέτρηση της γενικότερης γλωσσικής επάρκειας των δίγλωσσων συμμετεχόντων τόσο στα ελληνικά (Γ2) όσο και στα ρωσικά (Γ1). Στη συνέχεια, εστιάζουμε σε παράγοντες, όπως η ηλικία πρώτης έκθεσης στη Γ2 και το κοινωνικο-οικονομικό επίπεδο (ΚΟΕ), καθώς, όπως είναι έκδηλο από τη σχετική βιβλιογραφία, επηρεάζουν τη διγλωσσία σε σημαντικό βαθμό. Εξετάζουμε, ακόμα, αν και κατά πόσο οι παράγοντες αυτοί επηρεάζουν τις αφηγηματικές και γλωσσικές δεξιότητες των δύο δίγλωσσων ομάδων. Ένα από τα σημαντικότερα ευρήματα της παρούσας έρευνας είναι ότι, παρά τη διαφορά των δύο δίγλωσσων ομάδων ως προς το επίπεδο της επάρκειάς τους στα ελληνικά (Γ2), δεν διαφοροποιούνται ως προς τις αφηγηματικές τους ικανότητες. Μάλιστα, οι αφηγηματικές δεξιότητες των δίγλωσσων είναι συγκρίσιμες με αυτές των μονόγλωσσων συμμετεχόντων. Αξιοσημείωτο είναι, επίσης, το γεγονός ότι δεν παρουσιάζεται συσχέτιση ανάμεσα στην επίδοση των συμμετεχόντων στις μετρήσεις της μικροδομής και της μακροδομής. Εν κατακλείδι, θεωρούμε απαραίτητη την υλοποίηση περισσότερων μελετών με αντικείμενο τις αφηγηματικές δεξιότητες ενήλικων δίγλωσσων ομιλητών με την ελληνική είτε ως Γ1 είτε ως Γ2, καθώς ο αριθμός σχετικών ερευνών είναι ιδιαίτερα περιορισμένος.
description: The aim of the present thesis is to investigate the narrative abilities of two bilingual cohorts consisting of adult Russian-Greek speakers who reside in the USA and in Greece, respectively. On this basis, we seek to investigate how bilingualism affects the narrative abilities on a microstructural and a macrostructural level of two adult bilingual groups in comparison to the monolingual cohort. The 2 groups were administered with a cloze-test which was employed as a measure of proficiency in both Greek (L2) and Russian (L1). Furthermore, we delve into the examination of factors such as Age of Onset and Socioeconomic Status (SES), which have been found to affect bilingualism significantly according to the literature, we explore whether, and to what extent these factors affect the narrative and language abilities of the two bilingual cohorts. On this account, one of the main findings of this study is that although the two bilingual groups differ in their level of proficiency in Greek (L2), their narrative abilities do not and in addition to that, they are comparable to those of the monolingual group. Another important finding of this study is that the participants’ performance on the measures of microstructure are not correlated with their performance on the dimension of macrostructure. Finally, it is our contention that further studies need to be carried out on the narrative abilities of adult bilingual speakers with Greek being either their L1 or L2 and on adult bilingual populations in general, for the number of studies which delve into this particular topic is quite limited.